Rozsudok Všeobecného súdu (siedma komora) z 13. mája 2020 –

Talanton/Komisia

(vec T‑195/18)

„Arbitrážna doložka – Siedmy rámcový program pre výskum, technologický rozvoj a demonštračné činnosti (2007 – 2013) – Zmluva Perform – Oprávnené náklady – Čiastočné vrátenie vyplatených súm – Zneužitie práv vyplývajúcich zo zmluvy – Zásada dobrej viery – Legitímna dôvera – Dôkazné bremeno – Protinávrh“

1. Súdne konanie – Podanie návrhu na Všeobecný súd na základe arbitrážnej doložky – Právomoc Všeobecného súdu rozhodovať o vzájomnom návrhu – Základ (článok 256 ods. 1 a článok 272 ZFEÚ) (pozri body 41, 42)

2. Súdne konanie – Podanie návrhu na Všeobecný súd na základe arbitrážnej doložky – Určenia rozhodného práva pre zmluvu (článok 272 a článok 340 ods. 1 ZFEÚ) (pozri body 52 – 54)

3. Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Konanie začaté Komisiou o vrátení zaplatených záloh – Vymáhanie pohľadávok Únie voči tretím osobám – Neexistencia normatívneho spresnenia – Neexistencia spresnenia v zmluve – Dodržanie primeranej lehoty – Kritériá posúdenia (článok 272 ZFEÚ; nariadenie Rady č. 1605/2002; nariadenie Komisie č. 2342/2002) (pozri body 66 – 69, 72, 73, 76, 80)

4. Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Odôvodnenie vynaložených nákladov – Konanie začaté Komisiou o vrátení zaplatených záloh – Rozdelenie dôkazného bremena (článok 272 ZFEÚ; rozhodnutie Európskeho parlamentu a Rady č. 1982/2006) (pozri body 121 – 125)

5. Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Financovanie, ktoré sa vzťahuje iba na skutočne vynaložené výdavky – Preukázanie skutočného vynaloženia nahlásených nákladov – Neexistencia – Neoprávnené náklady (článok 317 ZFEÚ) (pozri body 137, 162, 193, 197)

6. Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Žalobný dôvod nepodložený presnými tvrdeniami – Neprípustnosť [Štatút Súdneho dvora, článok 21 prvý odsek a článok 53 prvý odsek; Rokovací poriadok Všeobecného súdu, článok 76 písm. d)] (pozri bod 199)

7. Súdne konanie – Dokazovanie – Znalecký posudok – Voľná úvaha Všeobecného súdu [Rokovací poriadok Všeobecného súdu, článok 88 a článok 91 písm. e)] (pozri bod 234)

Predmet

Po prvé návrh podaný na základe článku 272 ZFEÚ na určenie, že výdavky, ktoré žalobkyňa mala v súvislosti s grantovou dohodou č. 215952, ktorá sa týka realizácie projektu, nazvaného „A sophisticated multi‑parametric system for the continuous‑effective assessment and monitoring of motor status in parkinson’s disease and other neurodegenerative diseases“, uzatvorenou v rámci siedmeho rámcového programu pre výskum, technologický rozvoj a demonštračné činnosti (2007 – 2013), sú prípustné, a že žiadosť Komisie, aby došlo k vráteniu súm vo výške 481835,56 a 29694,10 eura vo vzťahu k uvedenej grantovej dohode, predstavuje porušenie jej zmluvných povinností, ako aj po druhé vzájomná žaloba na uloženie povinnosti žalobkyni zaplatiť sumu vo výške 481835,56 eura, zvýšenú o úroky z omeškania

Výrok

1. Žaloba sa zamieta.

2. Talanton Anonymi Emporiki – Symvouleftiki‑Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon je povinná vrátiť Európskej komisii z dôvodu neprípustných nákladov sumu vo výške 481835,56 eura, zvýšenú o úroky z omeškania v sadzbe 3,5 % od 26. februára 2018.

3. Talanton Anonymi Emporiki – Symvouleftiki‑Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon je povinná zaplatiť Komisii ako paušálnu náhradu sumu vo výške 29694,10 eura, zvýšenú o úroky z omeškania v sadzbe 3,5 % od 26. februára 2018.